turjo4nis/wikipedia-bn-dump-20250701 huggingface dataset:
চালন্দা গিরিপথ

চালন্দা গিরিপথ বাংলাদেশের চট্টগ্রাম জেলার চট্টগ্রাম বিশ্ববিদ্যালয়ের নিকটে অবস্থিত প্রাকৃতিক সৌন্দর্যে পরিপূর্ণ একটি গিরিপথ এবং দর্শনীয় স্থান।

ইতিহাস 
চালন্দা গিরিপথ ২০১১ সালে চট্টগ্রাম বিশ্ববিদ্যালয়ের কিছু ভ্রমণপিপাসু শিক্ষার্থী দ্বারা প্রথম আবিষ্কৃত হয়। ভারতের প্রথম বিশ্ববিদ্যালয় নালন্দা বিশ্ববিদ্যালয়ের 'নালন্দা'র সঙ্গে চট্টগ্রাম বিশ্বদ্যালয়ের 'চ' যোগ করে ‘চালন্দা’ নামকরণ করা হয়।

অবস্থান 
চালন্দা গিরিপথ চট্টগ্রাম শহর থেকে ২২ কিলোমিটার দূরত্বে এবং চট্টগ্রাম বিশ্ববিদ্যালয়ের কলা অনুষদের ঝুপড়ি থেকে প্রায় ৩ কিলোমিটার পশ্চিমে অবস্থিত।

বর্ণনা 
চালন্দা গিরিপথের পাহাড়ের গা বেয়ে শীতল পানি নেমে আসে এবং ছড়া দিয়ে তা বয়ে চলে। পাহাড়ী স্থানগুলোর কোথাও ভেজা, কোথাও শুকনো। পাহাড়ের খাড়া ঢাল বেয়ে এবং গিরির খাঁজে খাঁজে রোদ ঝিলিক দিয়ে উঠে। আবার কোথাও কোথাও কুয়াশার মতো আবছা অন্ধকার। পাহাড়ের গা দেখতে নান্দনিক কারুকাজ করার মতো হলেও যত্নের অভাবে অনেক জায়গায় শেওলা ধরে গেছে। গভীর অরণ্য পরিবেষ্টিত সরু এই গিরিপথ ধরে এগিয়ে যেতে যেতে নিচ দিয়ে অবিরাম বয়ে যাওয়া ঠাণ্ডা পানির স্রোতধারা চোখে পড়ে। সেই পানির শীতল স্পর্শ দর্শনার্থীদের মন আনন্দে ভরিয়ে দেয়।

গিরিপথে প্রায় আধা কিলোমিটার ঝুঁকিহীনভাবে যাওয়া গেলেও ক্রমশ ভেতরের দিকে ঢুকলে শরীর হিমশীতল হয়ে উঠে এবং ভৌতিক পরিবেশের সৃষ্টি হয়। কারন, দুই পাশের পাহাড়ের মধ্যে পথ এতই সরু যে মাঝে মাঝে দাঁড়ানো কঠিন হয়ে পড়ে। শেওলা ধরা দুই পাশের পাহাড়ের মধ্য দিয়ে হাত ও পায়ের সমন্বয়ে এগিয়ে যেতে হয়। গিরিপথের একটু ভেতরে গেলেই পানি কোমর পর্যন্ত উঠে যায় এবং সামান্য অসাবধানতায় পাথরে আঘাত পাওয়ার তীব্র সম্ভাবনা থাকে।

চালন্দা গিরিপথে পাহাড়ী সৌন্দর্যের পাশাপাশি পাখির কিচিরমিচির এবং হরিণের ছোটাছুটি দৃষ্টি আকর্ষণ করে। এছাড়াও এখানে হরেক রকম সাপের উপদ্রব লক্ষ করা যায়। এজন্য দর্শনার্থীরা সঙ্গে করে লাঠি নিয়ে যান।

কীভাবে যাবেন? 
চট্টগ্রামের বটতলি স্টেশন বা ষোলশহর স্টেশন হতে চট্টগ্রাম বিশ্ববিদ্যালয়ের ট্রেনে করে চট্টগ্রাম বিশ্ববিদ্যালয় যেতে হবে। বিশ্ববিদ্যালয় ষ্টেশন হতে অল্প পায়ে হেঁটে চলে যেতে হবে জিরো পয়েন্টে। জিরো পয়েন্ট হতে টমটমে করে কলার ঝুপড়ি নামতে হবে। ঝুপড়ি হতে ৬/৮ মিনিট হাঁটলেই পানির ছড়া দেখা যাবে। পানির ছড়া (মিঠেছড়া) ধরে সোজা হাঁটতে থাকলে একসময় গিরিপথের মুখ দেখা যাবে।

সতর্কতা 
চালন্দা গিরিপথ ভালো দর্শনীয় স্থান হলেও এখানে ঘুরতে এসে শিক্ষার্থীরা প্রায়ই ছিনতাইয়ের শিকার হয়। এখানে মোবাইলের নেটওয়ার্ক ঠিকমতো কাজ করে না। তাই নিরাপত্তার স্বার্থে দুর্গম এ এলাকায় শিক্ষার্থীদের না যাওয়াই ভালো অথবা অনেকজন একসাথে যাওয়া উচিত।

চিত্রশালা

আরও দেখুন 
 সেলা গিরিপথ

তথ্যসূত্র 

বাংলাদেশের পর্বত গিরিপথ
হাটহাজারী উপজেলা
চট্টগ্রাম জেলার দর্শনীয় স্থান
জোয়ার ভাঁটা (২০২১-এর চলচিত্র)

জোয়ার ভাঁটা হলে সুমন আনোয়ার এর রচনা ও পরিচালায় ২০২১ সালে বাংলা স্বল্পদৈর্ঘ্য চলচ্চিত্র। চলচ্চিত্রটি ২৬ ই আগস্ট ২০২১ সালে চরকিতে মুক্তি পায়। অভিনয়ে করেছেন শ্যামল মাওলা ও ফারহানা হামিদ

অভিনয়ে 
 শ্যামল মাওলা 
 ফারহানা হামিদ

তথ্যসূত্র 

বাংলাদেশী স্বল্পদৈর্ঘ্য চলচ্চিত্র
২০২১-এর স্বল্পদৈর্ঘ্য চলচ্চিত্র
নাটোর পল্লী বিদ্যুৎ সমিতি-১

নাটোর পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নাটোর পল্লী বিদ্যুৎ সমিতি-১ রাজশাহী বিভাগের নাটোর জেলায় ৩টি জোনাল অফিস, ৩টি সাব-জোনাল অফিস এবং ২৩ টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নাটোর পল্লী বিদ্যুৎ সমিতি-১ প্রতিষ্ঠিত হয় ১৯৭৯ সালের ৬ এপ্রিল।

ইতিহাস 
নাটোর পল্লী বিদ্যুৎ সমিতি-১ এর যাত্রা শুরু হয় ১৯৭৯ সালে। এ সমিতির অধীনে ৬টি উপজেলা, ৫২টি ইউনিয়ন ও ১৩২০টি গ্রাম রয়েছে। এর সদর দপ্তর ফুলবাগাননাটোর জেলায় অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
  সিংড়া,  জোনাল অফিস 
 বাগমারা জোনাল অফিস। 
 পুঠিয়া জোনাল অফিস,

সাব-জোনাল অফিসসমূহ 
 বাগাতিপারা সাব জোনাল অফিস, 
 নলডাঙ্গা সাব জোনাল অফিস
 হাটগাংগোপাড়া সাব-জোনাল অফিস।

গ্রাহক সংখ্যা 
নাটোর পল্লী বিদ্যুৎ সমিতি-১ এর প্রায় সাড়ে ৪,৮৩,৭৭৭ জন গ্রাহক রয়েছে।

অন্যান্য তথ্য 
 মোট আয়তন: ১৬৩৩ বর্গকিলোমিটার
 সমিতির এলাকা সংখ্যা: ৭টি
 উপকেন্দ্রেরসংখ্যা : ১২টি (সদর-২৫+২০ এমভিএ , সিংড়া -২০+১৫ এমভিএ, পুঠিয়া-১৫+১৫ এমভিএ, বাগমারা -২৫+১৫ এমভিএ, বাগাতিপাড়া -১০ এমভিএ, নলডাঙ্গা -১০ এমভিএ, দত্তপাড়া -১০ এমভিএ ও তাহেরপুর -১০ এমভিএ)=১৯০ এমভিএ ।
 এরিয়া অফিস : ১টি।

আরও দেখুন 
 বাংলাদেশ বিদ্যুৎ উন্নয়ন বোর্ড
 ঢাকা বিদ্যুৎ বিতরণ কর্তৃপক্ষ

তথ্যসূত্র 

১৯৭৯-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
শ্রী শ্রী গোপীনাথ জিউর মন্দির, কুষ্টিয়া

শ্রী শ্রী গোপীনাথ জিউর মন্দির বা রথখোলা মন্দির কুষ্টিয়া জেলার রথখোলার একটি প্রাচীন হিন্দু মন্দির । এটি ১৯০০ সালে  নলডাঙার রাজা প্রমথ ভূষন দেব রায় এই মন্দিরে প্রথমবারের মত দুর্গোৎসবের আয়োজন হয়।

ইতিহাস 
১৯০০ সালে যশোর জেলার নলডাঙ্গার মহারাজা প্রমথ ভূষণ দেবরায় কর্তৃক দানকৃত জমির উপর স্থানীয় ব্যবসায়ীদের চাঁদার টাকায় এ মন্দিরটি নির্মাণ করা হয়। ১৯০৫ সালে মহারাজা প্রমথ ভূষণ দেব তার স্ত্রীর স্মৃতি রক্ষার্থে বর্তমান রথখোলা গোপীনাথ জিওর মন্দির ও রথের মেলা প্রচলন করেন। ১৯১৩ সালে মাখন রায় নামক একজন ধনী ব্যবসায়ী অপূর্ব কারুকার্য খচিত বিরাট আকৃতির একটি পিতলের রথ নির্মাণ করে দেন।

পূজা পার্বণ 
এই মন্দিরের দুর্গপূজা ও রথযাত্রা বেশ জনপ্রিয়।

তথ্যসূত্র 

কুষ্টিয়া জেলার হিন্দু মন্দির
২০শ শতাব্দীর হিন্দু মন্দির
কুষ্টিয়ার ধর্মীয় ভবন ও স্থাপনা
কাকারা রুদ্রপল্লী কালী মন্দির

কাকারা রুদ্রপল্লী কালী মন্দির কক্সবাজার জেলার চকরিয়া উপজেলাধীন কাকারা ইউনিয়নের কেন্দ্রস্থলে অবস্থিত একটি হিন্দু মন্দির।

ইতিহাস 
১৮৩৪ সালে কাকারা রুদ্র পল্লীর কেন্দ্রবিন্দু কালী মন্দিরটি প্রতিষ্ঠিত হয়। মন্দিরটি ১৯৮৭ সালের প্রলয়ংকরী বন্যা এবং পরবর্তীতে ১৯৯১ সালের প্রচন্ড ঘূর্ণিঝড়ের আঘাতে বিধ্বস্থ হয়। সরকারি কিংবা বে-সরকারি কোন আর্থিক সহায়তা না পাওয়ায় অত্যন্ত নাজুক অবস্থায় পূজা-অর্চনা ও ধর্মীয় প্রার্থনা চালিয়ে আসছে সনাতনী হিন্দু সম্প্রদায়।

বর্তমান অবস্থা 
বর্তমানে স্থানীয় যুব সমাজের উদ্যোগে মন্দিরটি দ্বিতল বিশিষ্ট পাকা ভবন নির্মাণের উদ্যোগ গ্রহণ করা হয়েছে।

তথ্যসূত্র 

কালী মন্দির
চট্টগ্রাম জেলার হিন্দু মন্দির
১৯শ শতাব্দীর হিন্দু মন্দির
মুসাফির (২০০৪-এর চলচ্চিত্র)

মুসাফির সঞ্জয় গুপ্তা রচিত, পরিচালিত ও প্রযোজিত ২০০৪ সালের ভারতীয় হিন্দি ভাষার নব্য নোয়ার মারপিটধর্মী থ্রিলার চলচ্চিত্র। এতে শ্রেষ্ঠাংশে অভিনয় করেছেন অনিল কাপুর, সমীরা রেড্ডি, আদিত্য পঞ্চোলি, ও সঞ্জয় দত্ত এবং নবাগতা কোয়েনা মিত্র। চলচ্চিত্রটি কিছু ঘনিষ্ঠ দৃশ্যের জন্য সমালোচিত হয়, বিশেষ করে কাপুর ও রেড্ডির চুম্বন দৃশ্যের জন্য। এটি ১৯৯৭ সালের হলিউড চলচ্চিত্র ইউ টার্ন-এর পুনর্নির্মাণ।

চলচ্চিত্রটি ২০০৪ সালের ১০ই ডিসেম্বর ভারতে মুক্তি পায়। মুক্তির পর বক্স অফিসে শুরুতে ভারত জুড়ে প্রেক্ষাগৃহে ৮০%-১০০% হাউজফুল হলেও প্রথম সপ্তাহান্তেই দর্শক কমতে শুরু করে এবং ফ্লপ তকমা লাভ করে।

অভিনয়শিল্পীদল
 অনিল কাপুর - লাকি
 সমীরা রেড্ডি - স্যাম
 সঞ্জয় দত্ত - বিল্লা
 আদিত্য পঞ্চোলি - ইনস্পেক্টর টাইগার
 কোয়েনা মিত্র - লারা
 মহেশ মঞ্জরেকর - লুক্কা
 শক্তি কাপুর - হোয়াকো জ্যাকো
 অক্ষ পারদাসানি - কিশোর স্যাম
 মনোজ পাহওয়া
 অশ্বিনী কলসেকর - অ্যাঞ্জেলা
 পঙ্কজ কালরা

সঙ্গীত

মুসাফির চলচ্চিত্রের সঙ্গীত পরিচালনা করেন বিশাল-শেখর। আনন্দ রাজ আনন্দ একটি গানের সুর করেন, সেটি হল "ইশ্‌ক কভি করিও না"। এই অ্যালবামের চারটি গান কাঁটে চলচ্চিত্রের মৌলিক গানের পুনর্মিশ্রণ। দেব কোহলি, কুমার, বিশাল দাদলানি ও মিলাপ জাভেরি গানের গীত লিখেন। গানসমূহ নিরীক্ষাধর্মী ও ভিন্নধর্মী হওয়ার জন্য সমালোচক ও শ্রোতাদের প্রশংসা অর্জন করে। "ইশ্‌ক কভি করিও না", "সাকি সাকি" ও "দূর সে পাস" গানসমূহ তরুণদের মাঝে বিপুল জনপ্রিয়তা অর্জন করে। বক্স অফিস ইন্ডিয়া অনুসারে, অ্যালবামটির প্রায় ১৮,০০,০০০ ইউনিট বিক্রি হয়, যা সেই বছরের সপ্তম সর্বোচ্চ বিক্রীত চলচ্চিত্রের সাউন্ডট্র্যাক অ্যালবাম। "সাকি সাকি" গানটি বাটলা হাউজ চলচ্চিত্রে ব্যবহৃত হয়।

*কাঁটে চলচ্চিত্রের গান।

তথ্যসূত্র

বহিঃসংযোগ

 

২০০৪-এর চলচ্চিত্র
২০০০-এর দশকের হিন্দি ভাষার চলচ্চিত্র
২০০৪-এর অপরাধ থ্রিলার চলচ্চিত্র
২০০৪-এর অপরাধ মারপিটধর্মী চলচ্চিত্র
২০০৪-এর মারপিটধর্মী থ্রিলার চলচ্চিত্র
ভারতীয় অপরাধ থ্রিলার চলচ্চিত্র
ভারতীয় অপরাধ মারপিটধর্মী চলচ্চিত্র
ভারতীয় মারপিটধর্মী থ্রিলার চলচ্চিত্র
সঞ্জয় গুপ্তা পরিচালিত চলচ্চিত্র
আনন্দ রাজ আনন্দ সুরারোপিত চলচ্চিত্র
বিশাল-শেখর সুরারোপিত চলচ্চিত্র
মার্কিন চলচ্চিত্রের ভারতীয় পুনর্নির্মাণ
আইটেম গান সংবলিত চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ভারতীয় অপরাধ অ্যাকশন চলচ্চিত্র
ভারতীয় নব্য-নোয়ার চলচ্চিত্র
মজলিস পার্ক মেট্রো স্টেশন

মজলিস পার্ক মেট্রো স্টেশন দিল্লি মেট্রোর পিঙ্ক লাইনে অবস্থিত।

স্টেশন

স্টেশন বিন্যাস

প্রবেশ/প্রস্থান

আরো দেখুন 

দিল্লি মেট্রোর স্টেশনগুলির তালিকা
দিল্লির পরিবহন ব্যবস্থা
দিল্লি মেট্রো রেল কর্পোরেশন
দিল্লি শহরতলি রেল
দিল্লি মনোরেল
দিল্লি ট্রান্সপোর্ট কর্পোরেশন
উত্তর দিল্লি
নয়াদিল্লি
জাতীয় রাজধানী অঞ্চল (ভারত)

তথ্যসূত্র

বহিঃসংযোগ
 দিল্লি মেট্রো রেল কর্পোরেশন লিমিটেড (অফিসিয়াল সাইট)
 দিল্লি মেট্রোর বার্ষিক প্রতিবেদন
 আরবানরেল। নেট - বিশ্বের সমস্ত মেট্রো সিস্টেমের বর্ণনা, প্রতিটি স্টেশনে একটি পরিকল্পিত মানচিত্র সহ।

দিল্লি মেট্রো স্টেশন
শ্রী শ্রী বারাহী দেবীর মন্দির, আমিশাপাড়া

শ্রী শ্রী বারাহী দেবীর মন্দির নোয়াখালী জেলার সোনাইমুড়ি উপজেলার আমিশাপাড়া ইউনিয়নের একটি প্রাচীন হিন্দু মন্দির।

ইতিহাস 
কথিত আছে যে, রাজা আদিশূরের পুত্র বিশ্বম্ভর শূর ভুলুয়ায় রাজধানী স্তাহপন করে বারাহী দেবীর মন্দির স্থাপন করেছিলেন। তখন এই মন্দির ছিল ভুলুয়া সন্নিহিত কল্যানপুরে। পরবর্তী কালে রুদ্র মানিক্যের পত্নী রানী শশীমুখী আমিশাপাড়া গ্রামে মন্দির নির্মাণ করে বারাহী দেবিকে পুনঃ প্রতিষ্ঠিত করে। এ মন্দির নিয়ে কেউ তেমনা গবেষনা না হওয়ায়, প্রত্নতাত্ত্বিকরা এখনো বারাহী দেবীর মন্দিরের নির্মাণ কাল নির্নয় করতে পারিনি ।

মন্দিরের বিবরণ 
পর্যবেক্ষণে দেখা গেছে বারাহী দেবীর মন্দির টি চুন, সুরকি, ইট দ্বারা নির্মিত এবং ইহার দেওয়াল বাটালি গুড়ের অনুরূপ ইট দ্বারা প্রতিস্থাপিত । বারেন্দাসহ মন্দিরের দৈর্ঘ্য ৩৬ ফুট এবং প্রস্থ ও ৩৬ ফুট উচ্চতা ১১.২৫ ফুট। ইহার দেওয়ালের ঘনত্ব ২.২৫ ফুট। বর্গাকৃতি মন্দিরটির পশ্চিমদিক ব্যতীত অপর তিন দিকের বাররেন্দায় ১০টি সরু ও পিলার বা স্তম্ভ রয়েছে। মূল মন্দিরের প্রবেশ দ্বারে দুটি বড় অষ্টভূজাকৃতি স্মম্ভের ওপরের দেওয়ালে পদ্মফুলের কলি সাদৃশ্য নকশা পরিলক্ষিত হয়। মন্দিরের উত্তর ও পূরবে একটি করে মোট দুটি দরজা এবং দক্ষিনে একটি ও পূর্বে দুটি জানালা বিদ্যমান । পূর্বপার্শ্বে টিনসেডের একটি নাট মন্দির সংযুক্ত রয়েছে এবং মন্দির সংলগ্ন উত্তর পার্শে রয়েছে ষষ্ঠাভূজাকৃতি রাধাকৃষ্ণ মন্দির। যা এখনো নির্মাণাধীন।

তথ্যসূত্র 

নোয়াখালী জেলার হিন্দু মন্দির
রাজমুকুটের মন্ত্রী

রাজমুকুটের মন্ত্রী(মিনিস্টার অফ দ্য ক্রাউন) হল একটি আনুষ্ঠানিক সাংবিধানিক শব্দ যা কমনওয়েলথ রাজত্ব দেশগুলিতে সার্বভৌম-শাসক বা রাজপ্রতিনিধির মন্ত্রীকে বর্ণনা করতে ব্যবহৃত হয়। এই শব্দটি নির্দেশ করে যে একজন মন্ত্রী মহামান্যের/মহামান্যার খুশিতে কাজ করেন এবং মন্ত্রীর বিভাগ বা মন্ত্রণালয় সম্পর্কিত রাজমুকুটিয় বিশেষাধিকারগুলি কীভাবে ব্যবহার করতে হয় সে বিষয়ে সার্বভৌম-শাসক বা রাজপ্রতিনিধিকে(ভাইসরয়) পরামর্শ দেন ।

কমনওয়েলথ রাজ্য
যুক্তরাজ্য সরকার
গুরুরাজা পূজারী

গুরুরাজা পূজারী  (জন্ম ১৫ই আগস্ট ১৯৯২), পি. গুরুরাজা নামেও পরিচিত,  একজন ভারতীয় ভারোত্তোলক যিনি অস্ট্রেলিয়ার গোল্ড কোস্টে ২০১৮ কমনওয়েলথ গেমসে পুরুষদের ৫৬ কেজি ওজন শ্রেণিতে রৌপ্য পদক জিতেছিলেন।

তথ্যসূত্র

বহিঃসংযোগ 

 গোল্ড কোস্ট 2018 এ প্রোফাইল 
 
উড়ুপি জেলার ব্যক্তি
ভারতীয় পুরুষ ভারোত্তোলক
১৯৯২-এ জন্ম
জীবিত ব্যক্তি
কমনওয়েলথ গেমসে রৌপ্যপদক বিজয়ী ভারতীয়
২১শ শতাব্দীর ভারতীয় ব্যক্তি
রাজকীয় বিশেষাধিকার

রাজকীয় বিশেষাধিকার/রাজমুকুটিয় বিশেষাধিকার হল প্রথাগত কর্তৃত্ব, বিশেষাধিকার এবং অনাক্রম্যতার একটি সংস্থা, যা সাধারণ আইনে স্বীকৃত এবং কখনও কখনও, রাজতন্ত্রের অধিকারী সিভিল আইনের এখতিয়ারে, সার্বভৌম-শাসকের অন্তর্গত এবং যা ব্যাপকভাবে সরকারের উপর ন্যস্ত হয়েছে।  এটি এমন একটি উপায় যার মাধ্যমে রাষ্ট্র পরিচালনার প্রক্রিয়ার বিষয়ে একজন রাজার হাতে থাকা এবং অর্পিত সরকারের কিছু নির্বাহী ক্ষমতা সম্পাদিত হয়।

সার্বভৌমত্ব
সাংবিধানিক আইন
দ্যা সিক্রেট ডকট্রিন

দ্যা সিক্রেট ডোকট্রিন, দ্যা সায়েন্থেসিস অব সাইন্স, রিলিজিয়ন এন্ড ফিলোসোফি, একটি ছদ্ম-বৈজ্ঞানিক রহস্যময় বই যা মূলত হেলেনা ব্লাভাটস্কি দ্বারা ১৮৮৮ সালে দুটি খণ্ডে প্রকাশিত হয়েছিল। প্রথম খণ্ডটির নাম কসমোজেনেসিস, দ্বিতীয় অ্যানথ্রোপোজেনেসিস । এটি ছিল আধুনিক যুগে গূঢ় ও গূঢ়বাদের প্রতি আগ্রহের পুনরুজ্জীবনের একটি প্রভাবশালী উদাহরণ, বিশেষ করে আধুনিক বিজ্ঞানের সাথে প্রাচীন প্রাচ্যের জ্ঞানের সমন্বয় করার দাবির কারণে।

বইটি ছদ্ম বৈজ্ঞানিক ধারণা প্রচার করার জন্য এবং অন্যান্য ক্ষে্ত্র থেকে ধার নেওয়ার জন্য সমালোচিত হয়েছে।

তথ্যসূত্র 

ধর্ম
অসমাপ্ত বই
কমনওয়েলথ রাজত্ব

একটি কমনওয়েলথ রাজত্ব হল কমনওয়েলথ অফ নেশনস -এর মধ্যে একটি সার্বভৌম রাষ্ট্র যার রাজা এবং রাষ্ট্রপ্রধান তৃতীয় চার্লস। তিনি ৮ সেপ্টেম্বর ২০২২-এ তার মা দ্বিতীয় এলিজাবেথের স্থলাভিষিক্ত হন। প্রতিটি রাজত্ব একটি স্বাধীন রাষ্ট্র হিসাবে কাজ করে, এবং তা কমনওয়েলথের অন্যান্য রাজত্ব ও দেশগুলির সাথে সমান মর্যাদার ।

১৯৫২ সালে, দ্বিতীয় এলিজাবেথ সাতটি স্বাধীন রাষ্ট্রের মহারানী ও রাষ্ট্রপ্রধান ছিলেন: যুক্তরাজ্য, কানাডা, অস্ট্রেলিয়া, নিউজিল্যান্ড, দক্ষিণ আফ্রিকা, পাকিস্তান এবং সিলন । সেই থেকে, প্রাক্তন উপনিবেশ এবং নির্ভরশীল দেশগুলির স্বাধীনতার মাধ্যমে নতুন রাজত্ব তৈরি হয়েছে এবং কিছু অঞ্চল প্রজাতন্ত্রে পরিণত হয়েছে। বার্বাডোস হল একটি প্রজাতন্ত্রে পরিণত হওয়ার সবচেয়ে সাম্প্রতিক রাজত্ব; এটি ২০২১ সালের ৩০ নভেম্বর প্রজাতন্ত্রে পরিণত হয়েছিল। 

১৫টি কমনওয়েলথ রাজত্ব রয়েছে: অ্যান্টিগুয়া এবং বারবুডা, অস্ট্রেলিয়া, বাহামা, বেলিজ, কানাডা, গ্রেনাডা, জ্যামাইকা, নিউজিল্যান্ড, পাপুয়া নিউ গিনি, সেন্ট কিটস অ্যান্ড নেভিস, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইনস , সলোমন দ্বীপপুঞ্জ এবং যুক্তরাজ্য । সকলেই কমনওয়েলথের সদস্য, ৫৬টি স্বতন্ত্র সদস্য রাষ্ট্রের একটি আন্তঃসরকারি সংস্থা, যার মধ্যে ৫২টি পূর্বে ব্রিটিশ সাম্রাজ্যের অংশ হিসাবে অধিষ্ঠিত ছিল। সকল কমনওয়েলথ সদস্য স্বাধীন সার্বভৌম রাষ্ট্র, তারা কমনওয়েলথ রাজত্ব হোক বা না হোক। মহারাজা তৃতীয় চার্লস কমনওয়েলথের প্রধান হিসেবে দায়িত্ব পালন করেন, একটি উচ্চপদ যা কমনওয়েলথের সদস্য রাষ্ট্রগুলি দ্বারা "তাদের মুক্ত সমিতির প্রতীক" হিসাবে স্বীকৃত।

তথ্যসূত্র 

কমনওয়েলথ রাজ্য
কমনওয়েলথ অব নেশনস
কমনওয়েলথ অফ নেশনস এর ইতিহাস
ব্রিটিশ সাম্রাজ্যের শাসন
ব্রিটিশ রাজতন্ত্র
কানাডায় রাজতন্ত্র
অস্ট্রেলিয়ায় রাজতন্ত্র
নিউজিল্যান্ডে রাজতন্ত্র
বেলিজে রাজতন্ত্র
রাজপ্রতিনিধি

একজন রাজপ্রতিনিধি (ভাইসরয় () হলেন একজন কর্মকর্তা যিনি মূল ভূখণ্ডের রাজার নামে এবং তার প্রতিনিধি হিসাবে একটি রাষ্ট্র পরিচালনা করেন। শব্দটি ল্যাটিন উপসর্গ vice- থেকে এসেছে, যার অর্থ "এর জায়গায়" এবং ফরাসি শব্দ রয়, যার অর্থ "রাজা"। একটি ভাইসরয়ের অঞ্চলকে ভাইসরয়াল্টি বলা যেতে পারে, যদিও এই শব্দটি সর্বদা প্রয়োগ করা হয় না। বিশেষণ রূপটি ভাইসরেগাল, কম প্রায়ই ভাইসরিয়াল।ভাইসরেইন্ শব্দটি কখনও কখনও একজন মহিলা ভাইসরয়কে বোঝাতে ব্যবহৃত হয়, যদিও ভাইসরয় একটি লিঙ্গ-নিরপেক্ষ শব্দ হিসাবে ব্যাবহৃত হতে পারে। ভাইসরয়ের স্ত্রীকে বোঝাতে ভাইসরেইন্ বেশি ব্যবহৃত হয়। 

শব্দটি মাঝে মাঝে কমনওয়েলথ রাজত্বগুলির গভর্নর-জেনারেলদের ক্ষেত্রে প্রয়োগ করা হয়েছে, যারা মহারাজার ভাইস-রেগাল প্রতিনিধি।

ভাইসরয় মহৎ-পদের চেয়ে রাজকীয় নিয়োগের একটি রূপ। একজন স্বতন্ত্র ভাইসরয় প্রায়শই একটি মহৎ উপাধির অধিকারী হন, যেমন বার্নার্ডো দে গালভেজ, গালভেস্টনের প্রথম ভিসকাউন্ট যিনি নিউ স্পেনের ভাইসরয়ও ছিলেন।

তথ্যসূত্র 

অভিজাত উপাধি
রাজপ্রতিনিধি
আমেরিকায় স্পেনীয় উপনিবেশ
আমেরিকায় পর্তুগিজ উপনিবেশ
ডেল শোফিল্ড

ডেল শোফিল্ড (১৪ এপ্রিল, ১৯১৫ - ৯ ডিসেম্বর, ২০০৬) একজন মার্কিন হার্ডলার ছিলেন। তিনি ১৯৩৬ সালের গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।

তথ্যসূত্র 

১৯১৫-এ জন্ম
২০০৬-এ মৃত্যু
জন্মস্থান অনুপস্থিত
মার্কিন যুক্তরাষ্ট্রের অলিম্পিক ট্র্যাক অ্যান্ড ফিল্ড মল্লক্রীড়াবিদ
মার্কিন পুরুষ হার্ডলার
১৯৩৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০শ শতাব্দীর মার্কিন পুরুষ ক্রীড়াবিদ
পাইকগাছা পৌরসভা কেন্দ্রীয় মন্দির

পাইকগাছা পৌরসভা কেন্দ্রীয় মন্দির খুলনা জেলার পাইকগাছা উপজেলার পৌরসভা এলাকার একটি কেন্দ্রীয় হিন্দু মন্দির।

মন্দির সুরক্ষার জন্য এই মন্দিরসহ পাইকগাছা পৌরসভার সব সার্বজনীন পূজা মন্দির ২০২১ সালে সিসি ক্যামেরার আওতায় আনা হয়।

পূজা পার্বণ 
এখানকার দুর্গা পূজা, শিবরাত্রি ব্রত ও মহানামযজ্ঞ বেশ জনপ্রিয়। এলাকার বহু মানুষ এ অনুষ্ঠানগুলোতে অংশগ্রহণ করে ।

তথ্যসূত্র 

দুর্গা মন্দির
খুলনা জেলার হিন্দু মন্দির
ভরতখালী কাষ্ঠ কালী মন্দির

ভরতখালী কাষ্ঠ কালী মন্দির গাইবান্ধা জেলার সাঘাটা উপজেলার একটি ঐহিত্যবাহী কালী মন্দির। এই মন্দিরটি প্রায় দু’শ বছরের ও বেশি পুরাতন।

ইতিহাস 
প্রায় দু’শ বছরের বেশি পুরোনো ঐহিত্যবাহী এই কালী মন্দিরটি। লোক মুখে শোনা যায়, ঘাঘট নদীতে ভেসে আসা একটি কাঠের গুঁড়ি ভরতখালীতে এসে আটকে যায়। সেই কাঠ তুলে এনে সাধারণ কাঠ মনে করে এক ব্যক্তি তাতে কুড়াল দিয়ে আঘাত করলে সাথে সাথে রক্ত বেরিয়ে আসে। তখন সেখানকার জমিদার রমনীকান্ত রায় স্বপ্নে কালী দেবীর স্বপ্নাদেশ পেয়ে, কারিগর এনে সেই কাঠের খণ্ডটি দিয়ে কালী মূর্তি তৈরি করেন এবং পূজা অর্চনা করেন। প্রথমদিকে পূজা হতো একটি খড়ের ঘরে। পরে জমিদার মন্দিরটি সুন্দর করে তৈরি করেন। বলা হয়ে থাকে প্রাচীনকাল থেকেই মানুষের মনোবাসনা পূর্ণ হওয়ায় আজও মানুষ ভিড় করে এখানে পূজা দেয়।

পূজা পার্বণ 
প্রত্যেক বছর পুরো বৈশাখ জুড়ে প্রতি শনি ও মঙ্গলবার এখানে পূজা দেয়া হয়, সেই সাথে ১লা বৈশাখ থেকে মাস ব্যাপী মেলা চলে।

তথ্যসূত্র 

কালী মন্দির
১৯শ শতাব্দীর হিন্দু মন্দির
গাইবান্ধা জেলার হিন্দু মন্দির
দ্য গার্ডিয়ান (১৭১৩)

দ্য গার্ডিয়ান  লন্ডন হতে ১৭১৩ সালের ১২ মার্চ থেকে  ১ অক্টোবর পর্যন্ত প্রকাশিত একটি স্বল্প-কালীন সংবাদপত্র।

রিচার্ড স্টিল গার্ডিয়ানের প্রতিষ্ঠাতা ছিলেন। পত্রিকাটিতে জোসেফ অ্যাডিসন, টমাস টিকেল, আলেকজান্ডার পোপ এবং অ্যামব্রোস ফিলিপসের অবদান রয়েছে। স্টিল এবং অ্যাডিসন এর আগে ট্যাটলার এবং দ্য স্পেক্টেটর  পত্রিকাসমূহে একসাথে কাজ করেছিলেন।

কভেন্ট গার্ডেনের রাসেল স্ট্রিটের বাটনস কফি হাউস সংবাদপত্রটির অ্যাডহক কার্যালয় ছিল। অবদানকারীরা একটি মার্বেল খোদাইকৃত সিংহের মাথার চিঠিরবাক্সে লিখিত উপাদান জমা দিতেন, শিল্পী উইলিয়াম হোগার্থ গার্ডিয়ানে সম্ভাব্য প্রকাশের জন্য এই চিঠির বাক্সের নকশা করেছিলেন।

দ্য গার্ডিয়ানের হিল অনুসরণ করে পরবর্তীতে প্রকাশিত দ্য জেন্টলম্যান'স ম্যাগাজিন -কে রিচার্ড স্টিল এটির একটি সিক্যুয়াল হিসাবে দাবি করেছিলেন।

তথ্যসূত্র

বহিঃসংযোগ 
 দ্য গার্ডিয়ান  সমগ্রঃ প্রথম খন্ড  দ্বিতীয় খন্ড

১৭১৩-এ ইংল্যান্ডে প্রতিষ্ঠিত
১৭১৩-এ গ্রেট ব্রিটেনে বিলুপ্ত
যুক্তরাজ্যের বিলুপ্ত সংবাদপত্র
ম্যারাসমাস

ম্যারাসমাস হলো শক্তির ঘাটতির জন্য সৃষ্ট এক ধরনের তীব্র অপুষ্টি । এই অপুষ্টিতে যে কেউ  আক্রান্ত হতে পারে। তবে সাধারণত শিশুদের মধ্যে বেশি ঘটে।  এক্ষেত্রে বয়সের তুলনায় শরীরের ওজন স্বাভাবিক (প্রত্যাশিত) শরীরের ওজনের ৬২% কম হয়।  মারাসমাসের ঘটনা ১ বছর বয়সের আগে বৃদ্ধি পায়, যেখানে কোয়াশিওরকরের ঘটনা ১৮ মাস পরে বৃদ্ধি পায়। কোয়াশিওরকর থেকে এটি আলাদা করার উপায় হলো: কোয়াশিওরকর হল পর্যাপ্ত শক্তি গ্রহণের সাথে প্রোটিনের ঘাটতি যেখানে ম্যারাসমাস হল প্রোটিন সহ সকল প্রকারের অপর্যাপ্ত শক্তি গ্রহণ।

ম্যারাসমাস এবং কোয়াশিওরকোরের এই স্পষ্ট পার্থক্য অবশ্য সর্বদা ক্লিনিক্যালি স্পষ্ট নয়। কারণ কোয়াশিওরকরকে প্রায়ই অপর্যাপ্ত ক্যালরি গ্রহণের প্রেক্ষাপটে দেখা যায় এবং মিশ্র ক্লিনিকাল ছবি, যাকে মারাসমিক কোয়াশিওরকর বলা হয়, সম্ভব। কোয়াশিওরকরে প্রোটিনের অপচয় সাধারণত শোথ এবং অ্যাসাইটসের দিকে পরিচালিত করে। অন্যদিকে পেশীর অপচয় এবং ত্বকের নিচের চর্বি হ্রাস মারাসমাসের প্রধান ক্লিনিকাল লক্ষণ। 
কোয়াশিওরকরের জন্য পূর্বাভাস আরও ভাল  তবে অর্ধেক গুরুতর অপুষ্টিতে আক্রান্ত শিশু পর্যাপ্ত চিকিত্সার অনুপলব্ধতার কারণে মারা যায়।

"মারাসমাস" শব্দটি এসেছে গ্রীক μαρασμός marasmos ("withering") থেকে এসেছে।

কারণসমূহ 
ম্যারাসমাস নিম্নলিখিত কারণগুলির দ্বারা সৃষ্ট হয়:

 মায়ের অপুষ্টি
 মায়ের রক্তশূন্যতা
 দারিদ্র্য
 একটি শিশুর রোগগত অবস্থা (যেমন, ডায়রিয়া)
 নিউমোনিয়া
 সায়ানোটিক হৃদরোগ
 ম্যালেরিয়া
 নেক্রোটাইজিং এন্টারোকোলাইটিস
 
 ল্যাকটোজ অসহিষ্ণুতা
 
 মেনিনজাইটিস
 খাদ্যভীতি

চিকিৎসা 
রোগের কারণ এবং জটিলতা উভয়েরই চিকিৎসা করা প্রয়োজন। পাশাপাশি অবশ্যই সংক্রমণ,পানিশূন্যতা এবং প্রচলন রোগগুলোর চিকিৎসা করা উচিত। যা প্রায়ই প্রাণঘাতী হয় এবং উপেক্ষা করা হলে উচ্চ মৃত্যুর দিকে ধাবিত করে।

রোগতত্ত্ব

আরও দেখুন 
কোয়াশিয়রকর

তথ্যসূত্র

বহিঃসংযোগ 

প্রোটিন শক্তি অপুষ্টি
হরিণমারী শিব মন্দির

হরিণমারী শিব মন্দির ঠাকুরগাঁও জেলার বালিয়াডাঙ্গী উপজেলার হরিণমারী হাটে অবস্থিত একটি প্রাচীন শিব মন্দির। একটি প্রায় চারশ বছরেরও বেশি পুরাতন।

বর্তমান অবস্থা 
এই মন্দিরের ছাদ চারচালা পদ্ধতিতে নির্মিত। এটা বেশ খানিকটা বসে গেছে। মন্দিরটির বর্তমান উচ্চতা প্রায় ত্রিশ ফুট এবং আয়তন  ১৪ ×১৪ ফুট। দক্ষিণ দিকে একটি দরজা আছে। দরজায় পোড়ামাটির ফলকে লতাপাতার নকশার সাথে বিভিন্ন মূর্তির প্রতিকৃতি ছিল। বর্তমানে সেগুলো ভেঙ্গে গেছে। মন্দিরের পূর্বদিকে বেশ বড় একটি পুকুর আছে। সঠিক রক্ষণাবেক্ষণ ও পরিচর্যার অভাবে হরিণমারী শিব মন্দিরের ছাদ ও অন্যান্য অংশ আজ ধ্বংসের পথে।

তথ্যসূত্র 

শিব মন্দির
১৬শ শতাব্দীর হিন্দু মন্দির
ঠাকুরগাঁও জেলার হিন্দু মন্দির
কার্ল রিং

কার্ল ই. রিং (১৭ মে, ১৯০২ – ১১ জুন, ১৯৯১) একজন মার্কিন হার্ডলার ছিলেন। তিনি ১৯২৮ সালের গ্রীষ্মকালীন অলিম্পিকে পুরুষদের ১১০ মিটার হার্ডলসে প্রতিদ্বন্দ্বিতা করেছিলেন।

তথ্যসূত্র

বহিঃসংযোগ 

 

১৯০২-এ জন্ম
১৯৯১-এ মৃত্যু
মার্কিন যুক্তরাষ্ট্রের অলিম্পিক ট্র্যাক অ্যান্ড ফিল্ড মল্লক্রীড়াবিদ
মার্কিন পুরুষ হার্ডলার
১৯২৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০শ শতাব্দীর মার্কিন পুরুষ ক্রীড়াবিদ
মৌজপুর - বাবরপুর মেট্রো স্টেশন

মৌজপুর-বাবরপুর মেট্রো স্টেশন দিল্লি মেট্রোর পিঙ্ক লাইনে অবস্থিত।

দিল্লি মেট্রোর তৃতীয় ধাপের অংশ হিসেবে, মৌজপুর - বাবরপুর স্টেশনটি পিঙ্ক লাইনে নির্মিত হয়েছিল।

স্টেশন বিন্যাস 

মৌজপুর থেকে মুকুন্দপুর পর্যন্ত পিঙ্ক লাইন এবং নতুন লাইনের ইন্টারচেঞ্জিং স্টেশন। ২ টি স্তর বিশিষ্ট উত্তোলিত স্টেশনে ৪টি প্ল্যাটফর্ম রয়েছে।

আরো দেখুন 
 দিল্লি মেট্রো স্টেশনের তালিকা
 দিল্লিতে পরিবহন
 দিল্লি মেট্রো রেল কর্পোরেশন
 দিল্লি শহরতলির রেলওয়ে

তথ্যসূত্র

বহিঃসংযোগ
 দিল্লি মেট্রো রেল কর্পোরেশন লিমিটেড (অফিসিয়াল সাইট)
 দিল্লি মেট্রোর বার্ষিক প্রতিবেদন

দিল্লি মেট্রো স্টেশন
রেডিও সিলন

রেডিও সিলন ( লঙ্কা গুওয়ান ভিদুলি সেভাইয়া, , ইলানকাই ভানোলি) হচ্ছে শ্রীলঙ্কা (পূর্বের সিংহল) ভিত্তিক একটি বেতার কেন্দ্র এবং এশিয়ার প্রথম বেতার কেন্দ্র। ইউরোপে সম্প্রচার উদ্বোধনের মাত্র তিন বছর পর, ১৯২৩ সালে ঔপনিবেশিক টেলিগ্রাফ বিভাগ কর্তৃক পরীক্ষামূলক ভিত্তিতে এটির সম্প্রচার শুরু হয়। এটি দক্ষিণ এশিয়ার পুরাতন বেতার কেন্দ্রসমূহের মধ্যে অন্যতম।

তথ্যসূত্র

শ্রীলঙ্কার রেডিও স্টেশন
কলম্বোর গণমাধ্যম
আন্তর্জাতিক সম্প্রচারক
ফাতেহ মুহাম্মদ পানিপথি

ফাতেহ মুহাম্মদ পানিপথি (১৮ জানুয়ারি ১৯০৫ – ১৬ এপ্রিল ১৯৮৭) একজন পাকিস্তানি ইসলামি পণ্ডিত যিনি কুরআনের কিরাত শাস্ত্রের বিশেষজ্ঞ ছিলেন। তিনি দারুল উলুম দেওবন্দের প্রাক্তন ছাত্র ছিলেন এবং আল-কুররাহ আল-মারদিয়াহ এবং ইনায়েতে রহমানির মতো বই লিখেছেন।

জীবনী 
ফাতেহ মুহাম্মদ পানিপথি ১৯০৫ সালের ১৮ জানুয়ারি পানিপথে জন্মগ্রহণ করেন। তিনি দারুল উলুম দেওবন্দ থেকে ঐতিহ্যবাহী দারসে নিজামিতে স্নাতক হন। তার শিক্ষকদের মধ্যে ছিলেন আসগর হুসাইন দেওবন্দি, হুসাইন আহমদ মাদানি, ইব্রাহিম বালিয়াভি, ইজাজ আলী আমরুহী এবং শফি উসমানি।

১৯৪৭ সালে দেশভাগের পর পানিপথি পাকিস্তানে চলে যান এবং শিক্ষকতা শুরু করেন। তিনি ১৯৪৮ থেকে ১৯৫৬ সাল পর্যন্ত শিকারপুরের মাদ্রাসা আশরাফিয়াহ ফায়জুল কুরআনে অধ্যাপনা করেন। তিনি ১৯৫৭ সালে শফি উসমানির আমন্ত্রণে করাচিতে চলে আসেন এবং পনের বছরেরও বেশি সময় ধরে দারুল উলুম করাচির নানক ওয়ারা শাখায় শিক্ষকতা করেন। তাকে তার সময়ে কুরআন তেলাওয়াতের একজন সিনিয়র পণ্ডিত হিসেবে বিবেচনা করা হতো। কিরাত শাস্ত্রে পারদর্শিতার জন্য তাকি উসমানি তাকে সমসাময়িক সময়ের ইবনুল জাজারি বলে অভিহিত করেছেন। তার ছাত্রদের মধ্যে ছিলেন আবদুল হালিম চিশতী, আবদুশ শাকুর তিরমিজি, রহিম বখশ পানিপথি এবং সিদ্দিক আহমদ বান্দভী।

পানিপথি ১৯৭২ সালে মদিনায় চলে আসেন এবং মসজিদে নববীতে শিক্ষকতা শুরু করেন। জীবনের শেষ কয়েক বছর তিনি মদিনায় অতিবাহিত করেন। তিনি অল্প সময়ের জন্য লাহোর পরিদর্শন করেন যেখানে ১৯৭৯ সালের ২০ মে তিনি হেমিপেরেসিসে আক্রান্ত হন এবং যা তাকে মদিনায় ফিরে যেতে বাধ্য করে। তিনি ১৯৮৭ সালের ১৬ এপ্রিল মারা যান এবং তাকে জান্নাতুল বাকিতে সমাহিত করা হয়। আলী বিন আবদুর রহমান আল হুজায়ফী তার জানাযার নামাযে ইমামতি করেন।

সাহিত্যকর্ম 
পানিপথি উর্দুতে সতেরোটি বই লিখেছেন।
 ইনায়েতে রহমানি
 আল-কুররাহ আল-মারদিয়াহ
 আশআল-মাওয়ারিদ ফি শারহ আকিলাত আতরাব আল-কাসাঈদ
 মিফতাহ আল-কামাল
 নুরানী কায়েদাহ
 তাশিল আল-কাওয়াইদ
 উমদাত আল-মাবানি

আরও দেখুন 
 দেওবন্দি ব্যক্তিত্বের তালিকা

তথ্যসূত্র

উদ্ধৃতি

গ্রন্থপঞ্জি

আরও পড়ুন 
 

দেওবন্দি ব্যক্তি
দারুল উলুম দেওবন্দের প্রাক্তন শিক্ষার্থী
১৯৮৭-এ মৃত্যু
১৯০৫-এ জন্ম
জান্নাতুল বাকিতে সমাধিস্থ